PIBA a zo ur ger Laosek hag a dalv "spered fol'  phi [pi:] anv kadarn : spered (spered ar c'hoad/spered an hendadoù)  ba [ba] anv-gwan : fol    Savet eo bet ar strollad e Kemper, e miz Here 2009. Savet eo bet an « Teatr Piba » da heul emvodoù ha kenlabour arzourien a bep seurt - komedianed, sonerien ha leurennerien en o zouez, a gomz brezhoneg an holl anezho, o devez doareoù tost da labourat, o deus bet rannet o skiant-prenet, hag a  zo desachet gant ar memes c'hoant : krouiñ pezhioù-c'hoari bev hag a-vremañ e brezhoneg. Arzel eo hor pal, da gentañ-penn, ha pa zalc'himp da labourat ingal war ar yezh. Fellout a ra deomp mont gant un hent krouiñ digor, en ur blediñ gant temoù a-vremañ.